钦定古今图书集成/明伦汇编/氏族典/第531卷 > 郭企忠
## 钦定古今图书集成/明伦汇编/氏族典/第531卷 > 郭企忠

按《金史郭企忠传》：“企忠字元弼，唐汾阳王子仪之后。
郭氏自子仪至承勋，皆节镇北方。唐季，承勋入于辽，
子孙继为天德军节度使，至昌金，降为副使。企忠幼
孤，事母孝谨。年十三，居母丧，哀毁如成人。服除，袭父
官，加左散骑常侍。天会三年伐宋，领西南诸部番汉
军兵，为猛安，从破雁门屯兵，加桂州管内观察留后”，
镇代州。六年，改静江军节度留后，迁天德军节度使、
汴京步军都指挥使，累迁金吾卫上将军。秩满，权沁
州刺史。到官岁馀卒，年六十八。